બીજી તરફ અક્ષયકુમાર તો આ વિષય અંગે પેડમેન નામની આખેઆખી ફિલ્મ લઈને આવી રહ્યો છે. કહેવાય છે કે, આ ફિલ્મ સત્ય વાત પર આધારિત છે. એક રીતે જોવા જઈએ તો આ વિષય પર ચર્ચા નહીં કરવાની તેવી વાત કરવી જ ખોટી છે. આમ તો આપણે દીકરીઓને બોલવું જોઈએ, દરેક સમસ્યાનો જાતે હલ શોધવો જોઈએ જેવી અનેક વાતો શીખવીએ છીએ. જ્યારે ખરેખર તે બોલતાં શીખે ત્યારે આપણે જ સમાજ અને રીતિ-રિવાજની ખોટી વાતો કરીને તેમને ચૂપ કરાવી દઈએ છીએ.